CELEX: 31996D0581
Language: hr
Date: 1996-06-24 00:00:00
Title: 96/581/EZ: Odluka Komisije od 24. lipnja 1996. o postupku za potvrđivanje sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s geotekstilima  Tekst značajan za EGP

13/Sv. 057
            
            
               HR
            
            
               Službeni list Europske unije
            
            
               88
            
         31996D0581
   
               L 254/59
            
            
               SLUŽBENI LIST EUROPSKE UNIJE
            
            
               24.06.1996.
            
         
      ODLUKA KOMISIJE
   
   od 24. lipnja 1996.
   o postupku za potvrđivanje sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s geotekstilima
   (Tekst značajan za EGP)
   (96/581/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona, propisa i upravnih odredaba država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenoga proizvoda ili skupine proizvoda, ili je, zbog vezanih uz poštovanje kriterija iz članka 13. stavka 4., u tu svrhu potrebno uključivanje ovlaštenog tijela za potvrđivanje;
   budući da članak 13. stavak 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. detaljno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnog nadzora, te mogućnosti drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i skupina proizvoda koji su navedeni u Prilogu I. potvrđuje se postupkom prema kojem je tvornički sustav kontrole proizvodnje u isključivoj odgovornosti proizvođača koji jamči da je proizvod sukladan odgovarajućim tehničkim specifikacijama.
   Članak 2.
   Sukladnost proizvoda koji su navedeni u Prilogu II. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samoga proizvoda uključeno i ovlašteno tijelo za potvrđivanje.
   Članak 3.
   Postupak potvrđivanja sukladnosti, kako je naveden u Prilogu III., naznačuje se u mandatima za usklađene standarde.
   Članak 4.
   Ova je Odluka upućena državama članicama.
   
      Sastavljeno u Bruxellesu 24. lipnja 1996.
      
         
            Za Komisiju
         
         Martin BANGEMANN
         
         
            Član Komisije
         
      
   
   
      (1)  SL L 40, 11.2.1989., str. 12.
   
   
      (2)  SL L 220, 30.8.1993., str. 1.
   
   PRILOG I.
   GEOTEKSTIL
   
               —
            
            
               geosintetika (membrane i tekstili), geokompoziti, georešetke, geomembrane i geomreže koje se uporabljuju za sve građevinske radove:
               
                           —
                        
                        
                           kao sloj za razdvajanje.
                        
                     
         PRILOG II.
   GEOTEKSTIL
   
               —
            
            
               geosintetika (membrane i tekstili), geokompoziti, georešetke, geomembrane i geomreže koje se uporabljuju za ceste, željeznice, temelje i zidove, sustave drenaže, kontrolu erozije, spremnike i brane, kanale, tunele i podzemne konstrukcije, odlagališta ili pohranu tekućeg otpada, odlagališta ili pohranu krutog otpada:
               
                           —
                        
                        
                           kao barijere protiv tekućine ili plina,
                        
                     
                           —
                        
                        
                           kao zaštitni sloj,
                        
                     
                           —
                        
                        
                           za drenažu i filtraciju,
                        
                     
                           —
                        
                        
                           za armiranje.
                        
                     
         PRILOG III.
   SKUPINA PROIZVODA
   GEOTEKSTILI (1/2)
   Sustavi potvrđivanja sukladnosti
   Za dolje navedene proizvode i njihovu predviđenu uporabu, CEN/CENELEC mora točno odrediti specifikaciju sljedećih sustava potvrđivanja sukladnosti prema odgovarajućim usklađenim standardima:
   
               Proizvod(i)
            
            
               Predviđena(-e) uporaba(-e)
            
            
               Razina(-e) ili razred(-i) (otpornost na požar)
            
            
               Sustav(i) potvrđivanja sukladnosti
            
         
               Geosintetika (membrane i tekstili), geotekstili, geokompoziti, georešetke, geomembrane i geomreže koje se uporabljuju:
               
                           —
                        
                        
                           kao barijere protiv tekućina ili plina
                        
                     
                           —
                        
                        
                           kao zaštitni sloj
                        
                     
                           —
                        
                        
                           za drenažu i/ili filtraciju
                        
                     
                           —
                        
                        
                           za armiranje
                        
                     
            
               Za ceste, željeznice, temelje i zidove, drenažne sustave, kontrolu erozije, spremnike i brane, kanale, tunele i podzemne konstrukcije, odlaganje ili pohranu tekućeg otpada, odlaganje ili pohranu krutog otpada
            
            
               —
            
            
               2+ (1)
               
            
         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretativnih dokumenata). U tom se slučaju provjera takvoga svojstva ne smije nametnuti proizvođaču ako on ne želi označiti djelovanje proizvoda u tom pogledu.
   SKUPINA PROIZVODA
   GEOTEKSTILI (2/2)
   
      Sustavi potvrđivanja sukladnosti
   
   Za dolje navedene proizvode i njihovu predviđenu uporabu, CEN/CENELEC mora točno odrediti specifikaciju sljedećih sustava potvrđivanja sukladnosti prema odgovarajućim usklađenim standardima:
   
               Proizvod(i)
            
            
               Predviđena(-e) uporaba(-e)
            
            
               Razina(-e) ili razred(-i) (otpornost na požar)
            
            
               Sustav(i) potvrđivanja sukladnosti
            
         
               Geosintetika (membrane i tekstili), geotekstili, geokompoziti, georešetke, geomembrane i geomreže koje se uporabljuju:
               
                           —
                        
                        
                           kao zaštitni sloj
                        
                     
            
               Za sve vrste građevinskih radova
            
            
               —
            
            
               4 (2)
               
            
         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretativnih dokumenata). U tom se slučaju provjera takvoga svojstva ne smije nametnuti proizvođaču ako on ne želi označiti djelovanje proizvoda u tom pogledu.
   
      (1)  Sustav 2+: Vidjeti Prilog III. odjeljak 2. točku ii. Direktive 89/106/EEZ, mogućnost prvu, koja uključuje potvrđivanje tvorničke kontrole proizvodnje koju provodi ovlašteno tijelo na temelju stalnog nadzora, ocjene i odobrenja tvorničke kontrole proizvodnje.
   
      (2)  Sustav 4: Vidjeti Prilog III. odjeljak 2. točku ii. Direktive 89/106/EEZ, mogućnost treću.